Diari Oficial de la Generalitat Valenciana


Sumari del DOGV 2096, del 06-09-1993 (1993/829072)

ORDRE de 13 de juliol de 1993, de la Conselleria de Treball i Afers Socials, per la qual s'incrementa l'import global màxim de les ajudes per a la realització d'accions de formació d'emprenedors, convocades per l'Ordre de 24 de març de 1993 d'aquesta conselleria.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/13/(6)/dof/vci/html**

### Dades del document

Número de DOGV
:   2096

Data del DOGV
:   06-09-1993

Secció del DOGV
:   DISPOSICIONS GENERALS

Número del document
:   1993/829072


Data del document
:   13-07-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 13 de juliol de 1993, de la Conselleria de Treball i Afers Socials, per la qual s'incrementa l'import global màxim de les ajudes per a la realització d'accions de formació d'emprenedors, convocades per l'Ordre de 24 de març de 1993 d'aquesta conselleria.  
En el Diari Oficial de la Generalitat Valenciana núm. 1.997, de data 2 d'abril de 1993, es va publicar l?Ordre de 24 de març de 1993, d'aquesta conselleria, amb la qual es convoquen ajudes per a la realització d'accions de formació d'emprenedors per a l'any 1993.  
Una vegada finalitzat el termini de presentació d'instàncies, s'ha constatat la conveniència d'atendre favorablement el major nombre possible de sol·licituds, perquè la realització de les accions de formació contingudes en els nombrosos projectes aportats tindria una beneficiosa repercussió en la societat valenciana, a través de la difusió d'iniciatives empresarials i la consegüent creació d'empreses.  
Per tant, i atés que la línia de subvenció 401/000/93, del programa pressupostari 322.20, compta amb disponibilitats de crèdit suficients, es fa aconsellable incrementar l?import global màxim de les ajudes per a la realització d'accions de formació d'emprenedors, per donar cobertura a aquelles accions contemplades en l'article tercer de l?ordre de convocatòria dirigides a la formació de col·lectius d'aturats.  
Per això, i fent ús de les atribucions que cm confereix la Llei de la Generalitat Valenciana 5/1983, de 30 de desembre, de Govern Valencià, i el Decret 18/1992, de 3 de febrer, pel qual s'aprova el Reglament Orgànic i Funcional de la Conselleria de Treball i Afers Socials.  
ORDENE  
Article únic  
Incrementar amb 194.792.872 de pessetes l?import global màxim de les ajudes per a la realització d'accions de formació d'emprenedors, previst en l'article primer de l?Ordre de 24 de març de 1993, d'aquesta conselleria, amb càrrec a la línia de subvenció 401/000/93, del programa 322.20 del pressupost vigent de la Generalitat Valenciana.  
DISPOSICIO FINAL  
Aquesta ordre entrarà en vigor a partir de l?endemà de la seua publicació en el Diari Oficial de la Generalitat Valenciana.  
València, 13 de juliol de 1993  
El Conseller de Treball i Afers Socials,   
FRANCISCO J. SANAHUJA SANCHIS


Còpia Permalink ELI